Незлічонымі матэрыяльнымі стратамі, неймавернымі людскімі пакутамі, тысячамі заўчасна абарваных чалавечых жыццяў, палаючымі гарадамі і вёскамі ўвайшла ў нашу гісторыю Вялікая Айчынная вайна. З першага яе дня Зэльвеншчына апынулася ў агні пажарышчаў і стала месцам жорсткіх баёў. Першымі прынялі на сябе ўдар фашысцкага нашэсця воіны Чырвонай арміі, што дыслацыраваліся на тэрыторыі раёна і пасёлка. На до-світку 22 чэрвеня фашысцкая авіяцыя разбамбіла незакончаны аэрадром каля в.Горна. У гэты ж дзень нямецкія самалёты нанеслі ўдар па чыгуначнай станцыі ў Зэльве і вайсковых часцях, раскватараваных у раёне: стралковаму палку ў в.Аляксандраўшчына, артылерыйскаму палку ў…